
RAPORT ÎNLOCUITOR

1. asupra propunerii legislative privind Ordinul "Virtutea Militară" şi Medalia "Virtutea Militară"

17.04.2002

2. Prin adresa nr.33 din 05.03.2002, Comisia a înaintat către Biroul Permanent, propunerea legislativă Lege privind Ordinul "Virtutea Militară" şi Medalia "Virtutea Militară" pentru a fi dezbătută şi promovată în procedură de urgenţă - înregistrată cu numărul P.l. 109 din 06.03.2002. Raportul Comisiei şi propunerea legislativă au fost difuzate deputaţilor în data de 11.03.2002.

3. Consiliul Legislativ a înaintat Avizul referitor la propunerea legislativă privind Ordinul "Virtutea Militară" şi Medalia "Virtutea Militară" cu nr. 317 din 07.03.2002.

La iniţiativa Secretariatului General, având în vedere că, la Comisie nu este angajat un jurist specialist în tehnică legislativă, s-a beneficiat şi de punctul de vedere al Departamentului pentru activităţi parlamentare al Camerei Deputaţilor.

4. Guvernul României a înaintat Punctul de vedere privind propunerea legislativă  privind Ordinul "Virtutea Militară" şi Medalia "Virtutea Militară" cu nr. 1675/MRP din 05.04.2002.

Prin adresa - Informare cu privire la iniţiativele legislative înregistrate la Biroul Permanent al Camerei Deputaţilor din 11.04.2002 s-au comunicat Comisiei, înregistrarea propunerii legislative, termenul de 5 zile pentru depunerea amendamentelor deputaţilor la Comisie, precizându-se faptul că, în următoarele  5 zile să se întocmească raportul asupra amendamentelor.    

5. Propunerea legislativă face parte din categoria legilor ordinare, potrivit prevederilor art. 72 din Constituţie.

6. La dezbaterea propunerii legislative a participat ca invitat domnul Floricel Marinescu - consilier prezidenţial,  în conformitate cu 

4. prevederile  art.51 şi 52 din Regulamentul Camerei Deputaţilor.

5. La lucrările comisiei au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.


În urma dezbaterii, Comisia propune admiterea cu modificări a propunerii legislative.

I. Amendamente admise

În urma dezbaterii, Comisia propune adoptarea propunerii legislative cu următoarele amendamente, observaţii, propuneri şi puncte de vedere:

Lege privind Ordinul “Virtutea Militară” şi Medalia “Virtutea Militară”

Nr.

crt.
Text iniţial
Text propus de Comisie 

(autorul amendamentului sau punctului de vedere)
Motivarea

propunerii amendamentelor

 0
1
2
3

1. 
Preambul

În temeiul art.79 din Legea nr. 29/2000 privind sistemul naţional de decoraţii, Camera Deputaţilor adoptă prezentul proiect de lege.


Preambul

Parlamentul României adoptă prezentul proiect de lege.

Autor: Guvernul României


În conformitate cu Legea nr. 24/2000.

2. 
Art.1 alin.(1)

Ordinul şi Medalia “Virtutea Militară”  cu  însemne “de pace” şi “de război” fac parte din categoria decoraţiilor pe domenii de activitate, iar ierarhia lor este reglementată în cap. III şi VIII din Legea 29/2000 privind sistemul de decoraţii al României.


Art.1 alin. (1)

Ordinul “Virtutea Militară” şi “Medalia “Virtutea Militară” cu însemne “de pace” şi “de război” prevăzute la art. 8 lit. A şi B şi la art. 9 lit. A pct. V şi lit. B pct. I din Legea nr.29/2000 privind sistemul naţional de decoraţii al României, fac parte din categoria decoraţiilor pe domenii de activitate.
Autor: Guvernul României  
Pentru o redactare corectă în conformitate cu Legea nr.24/2000.

3. 
Art.1 alin. (4)

Medalia "Virtutea Militară" cu însemn "de război" este cea mai înaltă decoraţie de război care se poate acorda persoanelor prevăzute la art.6  (2) din prezenta Lege, fiind echivalentă ca importanţă cu Ordinul "Mihai Viteazul" pentru ofiţeri.
Art.1 alin.(4)

Medalia "Virtutea Militară" cu însemn "de război" este cea mai înaltă decoraţie de război care se poate acorda persoanelor prevăzute la art. 6 alin. (2)  din prezenta lege, fiind echivalentă ca importanţă cu Ordinul "Mihai Viteazul" pentru ofiţeri.

Autor: dep. Dorel Bahrin
Pentru o redactare corectă în conformitate cu Legea nr.24/2000.

4. 
Art.2 alin. (2)

Însemnul "de pace" al Ordinului "Virtutea Militară" este o cruce cu braţe egale, emailată albastru, cu bordura albă, având aplicată pe medalionul central, avers, vulturul cruciat.  
Art.2 alin. (2)

Însemnul "de pace" al Ordinului "Virtutea Militară" este o cruce cu braţe egale, emailată albastru, cu bordura albă, având aplicată pe medalionul central, avers, o acvilă ţinând în cioc o cruce ortodoxă.

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o descriere exactă a însemnului "de pace"  al Ordinului "Virtutea Militară". 



5. 
Art.2 alin. (3)

Însemnul "de război" al Ordinului "Virtutea Militară" se distinge de însemnul "de pace" al Ordinului "Virtutea Militară" prin aplicarea, între braţele crucii, a două spade încrucişate. 
Art.2 alin. (3)

Însemnul "de război" al Ordinului "Virtutea Militară" se distinge de însemnul "de pace" al Ordinului "Virtutea Militară" prin aplicarea, între braţele crucii, a două spade încrucişate, cu vârfurile în sus.

Autor: dep. Dorel Bahrin
Pentru o descriere exactă a însemnului "de război" al Ordinului "Virtutea Militară".



6. 
Art.2 alin. (4)

Bareta Ordinului "Virtutea Militară" cu însemn "de război" se distinge de bareta Ordinului "Virtutea Militară" cu însemn "de pace" prin aplicarea pe panglica specifică, a două spade încrucişate. 
Art.2 alin.(4)

Bareta Ordinului "Virtutea Militară" cu însemn "de război" se distinge de bareta Ordinului "Virtutea Militară" cu însemn "de pace" prin aplicarea pe panglica specifică, a două spade încrucişate, cu vârfurile în sus.

Autor: dep. Dorel Bahrin
Pentru o descriere exactă a baretei "de război" a Ordinului "Virtutea Militară".



7. 
Art. 4 alin. (3)

Bareta Medaliei "Virtutea Militară" cu însemn "de război" se distinge de bareta Medaliei "Virtutea Militară" cu însemn "de pace" prin aplicarea pe panglica specifică, a două spade încrucişate.
Art. 4 alin. (3)

Bareta Medaliei "Virtutea Militară" cu însemn "de război" se distinge de bareta Medaliei "Virtutea Militară" cu însemn "de pace" prin aplicarea pe panglica specifică, a două spade încrucişate, cu vârfurile în sus.

Autor: dep. Ioan Onisei
Pentru o descriere exactă a baretei "de război" a Medaliei "Virtutea Militară".

8. 
Art.5

Descrierea în detaliu a Ordinului şi Medaliei “Virtutea Militară” este reglementată în anexele la prezenta lege.


Art.5

Descrierea formei, dimensiunile, modul de acordare şi modelul desenat ale Ordinului “Virtutea Militară” şi “Medaliei “Virtutea Militară”, pentru fiecare grad sau clasă , sunt prevăzute în anexele nr. 1, 2, 3 şi 4 care fac parte integrantă din prezenta lege. 

Autor: Guvernul României 
Pentru o redactare corectă, în conformitate cu Legea nr. 24/2000. 

9. 
Art.7 alin. (1)
Ordinul şi Medalia “Virtutea Militară” se conferă de Preşedintele României, prin decret, pe baza propunerilor de decorare individuale făcute de miniştrii şi conducătorii instituţiilor centrale autonome ale statului pentru persoanele din domeniul lor de activitate.


Art.7 alin. (1)

Ordinul “Virtutea Militară” şi Medalia “Virtutea Militară” se conferă de Preşedintele României, prin decret, în baza propunerilor de decorare individuale făcute potrivit art. 4 alin. (2) lit. c) din Legea nr. 29/2000, de miniştrii şi conducătorii instituţiilor centrale autonome, pentru persoanele din domeniul lor de activitate.  

Autor: Guvernul României 
Pentru o redactare corectă, în conformitate cu Legea nr. 24/2000. 

10. 
Art.7 alin. (2)

Propunerile nominale pentru conferirea Ordinului şi Medaliei “Virtutea Militară” sunt avizate de Cancelaria Ordinelor. 


Art.7 alin. (2)

Propunerile nominale pentru conferirea Ordinului “Virtutea Militară” şi Medaliei “Virtutea Militară” sunt avizate de Cancelaria Ordinelor, în conformitate cu art. 5 din Legea nr. 29/2000.

Autor: Guvernul României
Pentru o redactare corectă în conformitate cu Legea nr.24/2000.

11. 
Art.7 alin. (3)

Preşedintele României poate să confere Ordinul şi Medalia “Virtutea Militară” şi din proprie iniţiativă, în limita a 1 % din numărul total stabilit de lege pentru fiecare grad sau clasă a fiecărei decoraţii, cu excepţia gradului de Mare Ofiţer.
Art.7 alin. (3)

Preşedintele României poate să confere Ordinul “Virtutea Militară” şi Medalia “Virtutea Militară” şi din proprie iniţiativă, în proporţie de 1%  din numărul total stabilit  prin lege, pentru fiecare grad sau clasă a fiecărei decoraţii, cu excepţia gradului de Mare Ofiţer, în conformitate cu art.4 alin. (3) din Legea nr.29/2000.  

Autor: Guvernul României 


Pentru o redactare corectă în conformitate cu Legea nr.24/2000.

12. 
Art.8 alin. (1)

Repartiţia pe ministere şi instituţii centrale autonome, a numărului maxim de decoraţii, privind Ordinul şi Medalia “Virtutea Militară”, care se acordă anual, se face de către Cancelaria Ordinelor, în limitele locurilor vacante, în baza consultării secretariatului Consiliului Suprem de Apărare al Ţării, proporţional cu efectivele fiecărei instituţii şi în funcţie de importanţa domeniului în care activează personalul asimilat forţelor terestre.


Art.8 alin.(1)

Repartiţia pe ministere şi instituţii centrale autonome, a numărului maxim de decoraţii, privind Ordinul “Virtutea Militară” şi Medalia “Virtutea Militară” , care se acordă anual, se face de către Cancelaria Ordinelor, în limitele locurilor vacante, în baza consultării secretariatului Consiliului Suprem de Apărare al Ţării, proporţional cu efectivele fiecărei instituţii şi în funcţie de importanţa domeniului în care activează personalul asimilat forţelor terestre.

Autor: Guvernul României 
Pentru o redactare corectă în conformitate cu Legea nr.24/2000.



13. 
Art.8 alin. (2)

Pentru primul an de instituire a prezentei Legi, se pot repartiza maxim 15% din numărul decoraţiilor, pentru fiecare grad şi clasă. 


Art.8 alin. (2)
Pentru primul an de la intrarea în vigoare a Legii privind Ordinul “Virtutea Militară” şi Medalia “Virtutea Militară”, se pot conferi maximum 15% din numărul decoraţiilor, pentru fiecare grad şi clasă.  

Autor: Guvernul României 
Pentru o redactare corectă a conţinutului alineatului.

14. 
Art.9 alin. (1)

Ordinul "Virtutea Militară" cu însemn "de pace" poate avea maxim 7000 de membri cu însemne diferite pentru militari şi civili.
Art.9 alin. (1)

Ordinul "Virtutea Militară" cu însemn "de pace" este limitat la maximum 7000 de membri cu însemne diferite pentru militari şi civili.

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o redactare corectă a conţinutului alineatului.

15. 
Art.9 alin. (3)

Ordinul Virtutea Militară” cu însemn “de război” nu are limită legală de conferire. 

Art.9 alin. (3)

Ordinul Virtutea Militară” cu însemn “de război” se poate conferi nelimitat.

Autor: Comisia specială pentru elaborarea propunerilor legislative privind sistemul naţional de decoraţii al României 


Pentru o redactare corectă a conţinutului alineatului.

16. 
Art.11

Ordinul "Virtutea Militară" cu însemne "de pace" şi "de război" are patru grade, în ordine crescătoare:
a) Cavaler;

b) Ofiţer;

c) Comandor;

d)   Mare Ofiţer.
Art.11

Ordinul "Virtutea Militară" cu însemne "de pace" şi "de război" cuprinde 4 grade. Acestea sunt, în ordine crescătoare, următoarele:

a) Cavaler;

b) Ofiţer;

c) Comandor;

d) Mare Ofiţer. 

Autor: Comisia specială pentru elaborarea propunerilor legislative privind sistemul naţional de decoraţii al României 


Pentru o redactare clară a articolului de lege.

17. 
Art.12

Medalia "Virtutea Militară" cu însemn "de pace" are trei  clase, în ordine crescătoare:
a) clasa a III-a;

b) clasa a II-a;

c) clasa I.
Art.12

Medalia "Virtutea Militară" cu însemn "de pace" cuprinde 3 clase. Acestea sunt, în ordine crescătoare, următoarele:

a) clasa a III-a;

b) clasa a II-a;

c) clasa I.

Autor: Comisia specială pentru elaborarea propunerilor legislative privind sistemul naţional de decoraţii al României 


Pentru o redactare clară a articolului de lege.

18. 
Art.14 alin.(1)

Medalia "Virtutea Militară" cu însemn "de război" are două clase; în ordine crescătoare, sunt:
a) clasa a II-a;

b)   clasa I.
Art.14 alin.(1)

Medalia "Virtutea Militară" cu însemn "de război" cuprinde 2 clase. Acestea sunt, în ordine crescătoare, următoarele:

a) clasa a II-a;

b) clasa I.

Autor: Comisia specială pentru elaborarea propunerilor legislative privind sistemul naţional de decoraţii al României 
Pentru o redactare clară a conţinutului alineatului.

19. 
Art.14 alin. (2)

Medalia "Virtutea Militară" cu însemn "de război" nu are limită legală de conferire.
Art.14 alin. (2)

Medalia "Virtutea Militară" cu însemn "de război" se poate conferi nelimitat.

Autor: dep. Dorel Bahrin


Pentru o redactare clară a conţinutului alineatului.

20. 
Art.16

Persoanele decorate cu Ordinul “Virtutea Militară” gradul de Comandor şi Mare Ofiţer  au dreptul să fie primite în audienţă la Preşedintele României pentru a mulţumi personal în situaţia în care decoraţia respectivă nu a fost înmânată direct de acesta.
Art.16
Persoanele decorate cu Ordinul “Virtutea Militară” gradul de Comandor şi Mare Ofiţer, în cazul în care decernarea ordinului nu a fost făcută direct de şeful statului, pot solicita prin Cancelaria Ordinelor, dreptul de a fi primite în audienţă la Preşedintele României pentru a-i mulţumi personal. În funcţie de programul Preşedintelui României, Cancelaria Ordinelor , va organiza  audienţa personală sau în grup a celor decoraţi.

Autor: dep. Radu Ciuceanu


Pentru o redactare clară a articolului de lege şi în conformitate cu reglementările Preşedinţiei României.



21. 
Art.18

În cazul decesului unui Cavaler al Ordinului “Virtutea Militară”, familia va înştiinţa Cancelaria Ordinelor precum şi centrul militar teritorial în vederea sprijinirii organizării funeraliilor. La acestea urmează să participe de regulă:

a) reprezentanţi ai autorităţilor locale;

b) Cavaleri ai ordinului din localitatea respectivă;

c) pentru gradul de Mare Ofiţer, cancelarul ordinelor sau un reprezentant al acestuia.

 
Art.18
În cazul decesului unui Cavaler al Ordinului “Virtutea Militară”, familia va înştiinţa Cancelaria Ordinelor, autorităţile locale şi centrul militar teritorial în vederea sprijinirii organizării funeraliilor, în conformitate cu art.51 din Legea nr.29/2000.

Autor: Comisia specială pentru elaborarea propunerilor legislative privind sistemul naţional de decoraţii al României


S-a reformulat şi sintetizat textul articolului.

22. 
Art.19 alin. (2)

Pentru judecarea faptelor dezonorante, altele decât cele care au dus la condamnarea membrilor Ordinului "“Virtutea Militară", prin hotărâre judecătorească rămasă definitivă, la pedeapsa cu privare de libertate, se constituie un consiliu de onoare. 
Art.19 alin. (2)

Pentru judecarea faptelor dezonorante, care aduc prejudicii morale membrilor ordinului, altele decât cele care au dus la condamnarea membrilor Ordinului "Virtutea Militară", prin hotărâre judecătorească rămasă definitivă, la pedepsirea privativă de libertate, se constituie un consiliu de onoare, în conformitate cu art. 53 din Legea nr.29/2000.

Autor: dep. Dorel Bahrin
S-a îmbunătăţit conţinutul alineatului.

23. 
Art.19 alin. (3)

Consiliul de onoare se constituie cu prilejul zilei Ordinului "Virtutea Militară", ocazie cu care se adoptă şi instrucţiunile de funcţionare ale acestuia.
Eliminare

Autor: dep. Gheorghe Firczak


Conţinutul art. 19 alin. (3) a fost inclus în art. 20 alin. (2).

24. 
Art.19 alin. (4)

Ministerul Apărării Naţionale şi Ministerul de Interne vor pune la dispoziţe, prin rotaţie la 5 ani, spaţii adecvate desfăşurării activităţii Consiliului de onoare.
Eliminare

Autor: dep. Ioan Onisei
Conţinutul art.19 alin. (4) a fost inclus în conţinutul art. 20 alin. (4).

25. 
Art.20 alin. (2)

Consiliul de onoare se alege pe 5 ani.
Art.20 alin. (2)
Consiliul de onoare se constituie, sau se alege cu prilejul Zilei Ordinului "Virtutea Militară", pe termen de 5 ani, de Cavalerii Ordinului "Virtutea Militară".

 Autor: dep. Dorel Bahrin
Necesitatea de a se comasa art.19 alin. (3) cu art.20 alin. (2), pentru o prezenatare coerentă.

26. 
Alineat nou


Art.20 alin. (4)

Ministerul Apărării Naţionale şi Ministerul de Interne vor pune la dispoziţe, prin rotaţie la 5 ani, spaţii adecvate desfăşurării activităţii Consiliului de onoare.

Autor: dep. Dorel Bahrin
Conţinutul art. 19 alin. (4) a devenit art.20 alin. (4)

27. 
Art.21alin. (4)

În situaţia în care persoana supusă judecăţii nu se prezintă la termenul fixat, Consiliul de onoare o convoacă la alt termen, iar în cazul neprezentării şi a doua oară, cazul se va judeca în lipsă.


Art.21alin. (4)

În cazul în care persoana învinuită nu se prezintă la termenul fixat, Consiliul de onoare o convoacă la alt termen, iar în cazul neprezentării şi a doua oară, cazul va fi judecat în lipsă.

Autor: dep. Dorel Bahrin
Pentru o exprimare în  termeni juridici a alineatului.

28. 
Art.21 alin. (5)

Consiliul de onoare cercetează cazul şi se pronunţă în termen de 60 de zile de la prima întrunire pentru cazul respectiv. Dacă faptele aduse la cunoştinţă sunt întemeiate, consiliul de onoare poate propune preşedintelui României retragerea decoraţiei.
Art.21 alin. (5)

Consiliul de onoare deliberează şi decide după cercetarea cazului, dar nu mai târziu de 60 de zile de la prima întrunire pentru cazul respectiv. Dacă faptele aduse la cunoştinţă sunt întemeiate, consiliul de onoare poate propune Cancelariei Ordinelor, retragerea decoraţiei.

Autor: dep. Radu Ciuceanu


Pentru o redactare în termeni juridici a alineatului.

29. 
 Alineat nou 
Art.21 alin. (6)
Retragerea decoraţiilor se face prin decret, semnat de preşedintele României, la propunerea Cancelariei Ordinelor, în conformitate cu art.59 din Legea nr. 29/2000.

Autor: dep. Gheorghe Firczak


În conformitate cu Legea nr. 29/2000.



30. 
Art.22 alin (1)

Atestarea Ordinului şi Medalia “Virtutea Militară” se face printr-un brevet. Brevetul reprezintă un document, care cuprinde esenţa motivării pentru care se acordă decoraţia. 


Art.22 alin (1)

Atestare Ordinului “Virtutea Militară” şi Medaliei “Virtutea Militară” se face printr-un brevet, în conformitate cu art. 24 din Legea nr.29/2000.

Autor: Guvernul României 


În conformitate cu Legea nr.24/2000.

31. 
Art.22 alin. (2)

Brevetele pentru Ordinul "Virtutea Militară" cu însemne "de pace" şi "de război" sunt validate pentru gradele de Cavaler şi Ofiţer , prin parafa Preşedintelui României şi pentru gradele de Comandor şi Mare Ofiţer , prin semnătura autografă a Preşedintelui României. Brevetele pentru toate gradele sunt contrasemnate autograf de miniştrii sau de conducătorii instituţiilor centrale autonome de resort şi de cancelarul ordinelor.
Art.22 alin. (2)

Brevetele pentru Ordinul "Virtutea Militară" cu însemne "de pace" şi "de război" sunt validate pentru gradele de Cavaler şi Ofiţer , prin parafa Preşedintelui României şi pentru gradele de Comandor şi Mare Ofiţer , prin semnătura autografă a Preşedintelui României. Brevetele, pentru toate gradele, sunt contrasemnate autograf de miniştrii sau de conducătorii instituţiilor centrale autonome de resort şi de cancelarul ordinelor, în conformitate cu art.26 lit.b) din Legea nr.29/2000.

Autor: dep. Radu Ciuceanu 


În conformitate cu Legea nr.24/2000.

32. 
Art.22 alin. (3)

Brevetele pentru Medalia "Virtutea Militară" cu însemn "de pace" sunt validate prin parafa miniştrilor sau a conducătorilor instituţiilor centrale autonome ale statului , de resort şi semnătura cancelarului ordinelor, pentru clasa a III-a şi a II-a şi prin semnătura miniştrilor sau a conducătorilor instituţiilor centrale autonome ale statului, de resort şi semnătura cancelarului ordinelor, pentru clasa I
Art.22 alin. (3)

Brevetele pentru Medalia "Virtutea Militară" cu însemn "de pace" sunt validate, pentru clasa a III-a şi a II-a, prin parafa miniştrilor sau a conducătorilor instituţiilor centrale autonome, de resort şi semnătura cancelarului ordinelor, iar pentru clasa I, prin semnătura miniştrilor sau a conducătorilor instituţiilor centrale autonome, de resort şi semnătura cancelarului ordinelor, în conformitate cu art.28 din Legea nr.29/2000.

Autor: dep. Radu Ciuceanu


În conformitate cu Legea nr.24/2000.

33. 
Art.22 alin. (4)

Brevetele pentru Medalia "Virtutea Militară", cu însemn "de război", sunt validate prin semnătura autografă a Preşedintelui României şi prin contrasemnăturile ministrului apărării naţionale şi a cancelarului ordinelor.  
Art.22 alin. (4)
Brevetele pentru Medalia "Virtutea Militară", cu însemn "de război", sunt validate prin semnătura autografă a Preşedintelui României şi prin contrasemnăturile ministrului apărării naţionale şi a cancelarului ordinelor, în conformitate cu art.27 din Legea nr.29/2000.

Autor: dep. Radu Ciuceanu


În conformitate cu Legea nr.24/2000.

34. 
Articol nou
Art.23
Consiliul de onoare al ordinului "Virtutea Militară" judecă şi faptele socotite dezonorante ale persoanelor decorate cu Medalia "Virtutea Militară". În acest caz, în Consiliul de onoare sunt cooptaţi, pentru cauza în speţă şi doi titulari ai  medaliei, care vor avea drept de vot deliberativ, în conformitate cu art. 55 din legea nr.29/2000.

Autor: Comisia specială pentru elaborarea propunerilor legislative privind sistemul naţional de decoraţii al României
În conformitate cu Legea nr.29/2000.

35. 
Art.23

Sumele necesare confecţionării Ordinului şi Medaliei “Virtutea Militară” precum şi a anexelor acestora, vor fi asigurate Cancelariei Ordinelor în anul instituirii, din rezerva bugetară aflată la dispoziţia Guvernului, iar în anii următori, sumele necesare vor fi prevăzute în bugetul de stat anual.
Art.23 devine art.24

Sumele necesare confecţionării Ordinului “Virtutea Militară” şi Medaliei “Virtutea Militară”, precum şi a anexelor acestora cuprinzând rozetele, baretele, brevetele şi cutiile decoraţiilor, vor fi asigurate din bugetul aprobat anual Administraţiei Prezidenţiale.

Autor: Guvernul României 


Pentru o redactare corectă în conformitate cu Legea nr.24/2000 şi cu Legea bugetului de stat.

36. 
Art.24

Descrierea decoraţiilor “Virtutea Militară”, materialul din care se realizează, dimensiunile, modelul desenat al fiecărei decoraţii, numărul maxim pentru fiecare grad sau clasă, precum şi motivele care determină conferirea acestora, sunt prevăzute în regulamentele prezentate în anexe, acre fac parte integrantă din prezenta lege.  
A fost eliminat.

Autor: însuşit de dep. Dorel Bahrin
Conţinutul art. 24 a fost inclus în art.5.

37. 

Renumerotarea şi inversarea unor articole, astfel:

Art.22 devine art.15

Art.15 devine art.16

Art.16 devine ar.18

Art.18, art.19, art.20 şi art.21 devin art.19, art.20, art.21 şi art.22

Autor: dep. Dorel Bahrin


Pentru a respecta algoritmul de redactare a legii cadru, respectiv Legea nr. 29/2000.

Regulament privind descrierea şi acordarea Ordinului "Virtutea Militară" - Anexa nr. 1

38. 
Art.2 alin. (1)

Ordinul "Virtutea Militară" cu însemn "de pace" este limitat la maximum 7000 de membri , împărţiţi pe grade astfel:

a) Cavaler - 4600, din care 4000 militari şi 600 civili;

b) Ofiţer - 1500, din care 1200 pentru militari şi 300 pentru civili;

c) Comandor - 750, din care 600 pentru militari şi 150 pentru civili;

d) Mare Ofiţer - 150, din care 110 pentru militari şi 40 pentru civili. 
Art.2 alin. (1)

Ordinul "Virtutea Militară" cu însemn "de pace" este limitat la maximum 7000 de membri , împărţiţi pe grade astfel:

a) Cavaler - 4600, din care: pentru  militari - 4000 şi pentru civili - 600;

b) Ofiţer - 1500, din care: pentru militari - 1200 şi pentru civili - 300;

c) Comandor - 750, din care: pentru militari - 600 şi pentru civili - 150;

d) Mare Ofiţer - 150, din care:  pentru militari -

110 şi pentru civili - 40. 

Autor: dep. Dorel Bahrin 


Pentru o redactare corectă a alineatului.



39. 
Art.2 alin. (2)

Depăşirea numărului fiecărui grad şi categorii constituie o încălcare a prezentului regulament.


Art.2 alin. (2)

Depăşirea numărului fiecărui grad şi categorii constituie o încălcare a prezentului regulament. Decoraţiile conferite peste numărul limită, sunt nule de drept, iar însemnele vor fi restituite. 

Autor: dep. Dorel Bahrin


În conformitate cu OUG nr.104/2000.

40. 
Art.3 alin. (3)

Pe aversul medalionului este aplicată o acvilă ţinând în cioc o cruce ortodoxă, în gheara dreaptă o sabie, iar în gheara stângă un buzdugan şi are pe piept armele României; confecţionat din metalul gradului înalt de 16 mm; pe inel este scris cu litere albastre, înalte de 1,8 mm, "VIRTUTEA MILITARĂ" în partea superioară şi în partea inferioară sunt 3 steluţe albastre.
Art.3 alin. (3)
Pe aversul medalionului este aplicată o acvilă ţinând în cioc o cruce ortodoxă, în gheara dreaptă o sabie, iar în gheara stângă un buzdugan şi are pe piept armele României, confecţionată din argint şi înaltă de 16 mm. Pe inel este scris cu litere albastre, înalte de 1,8 mm, "VIRTUTEA MILITARĂ" iar în partea inferioară sunt 3 steluţe albastre.

Autor: dep. Dorel Bahrin


Pentru o descriere corectă a însemnului "de pace" al Ordinului "Virtutea Militară" în grad de Cavaler.

41. 
Art.3 alin. (4)

Pe reversul medalionului este silueta Sfântului Gheorghe călare, străpungând balaurul cu lancea, ştanţată în metalul gradului şi înaltă de 16 mm; pe inel sunt scrise, cu cifre albastre, înalte de 1,8 mm, datele: "1864", "1872", "1940" şi "2000" separate de câte o steluţă albastră.


Art.3 alin. (4)

Pe reversul medalionului este ştanţată silueta Sfântului Mare Mucenic Gheorghe călare, străpungând balaurul cu lancea, înaltă de 16 mm. Pe inel sunt scrişi, cu cifre albastre, înalte de 1,8 mm şi separaţi de câte o steluţă albastră, anii: "1864", "1872", "1940" şi "2000", reprezentând date istorice privind Ordinul "Virtutea Militară".

Autor: dep. Dorel Bahrin
S-a reformulat conţinutul alineatului.

42. 
Art.3 alin. (9)

Bareta este din rips pus pe un suport metalic, având culorile de bază ale panglicii reduse la 50%; bareta este lungă de 20 mm, înaltă de 10 mm şi are pe spate un sistem de prindere.


Art.3 alin. (9)

Bareta se prezintă sub forma unei panglici dreptunghiulare din rips, aplicată pe un suport metalic, lungă de 20 mm şi lată de 10 mm şi având dimensiunile culorilor de bază ale panglicii reduse la 50%. Pe spate are un sistem de prindere.
Autor: dep. Dorel Bahrin 
S-a reformulat conţinutul alineatului.

43. 
Art.3 alin. (10)

Rozeta este din rips, lungă de 16 mm şi înaltă de 6 mm şi are culorile de bază ale panglicii gradului reduse la 40% şi pe spate are un sistem de prindere.


Art.3 alin. (10)

Rozeta se prezintă sub forma unei panglici dreptunghiulare din rips, lungă de 16 mm şi lată de 6 mm şi are dimensiunile culorilor de bază ale panglicii gradului reduse la 40%. Pe spate are un sistem de prindere.

Autor: dep. Dorel Bahrin
S-a reformulat conţinutul alineatului.

44. 
Art.4 lit. a)

însemnul primeşte între braţele crucii două spade încrucişate, lungi de 45 mm;
Art.4 lit. a)

însemnul primeşte între braţele crucii două spade încrucişate, cu vârfurile în sus, lungi de 45 mm, din argint;

Autor: dep. Ioan Onisei
Pentru o descriere completă a însemnului "de război" al Ordinului Virtutea Militară" în grad de Cavaler.

45. 
Art.4 lit.c)

bareta primeşte pe panglica specifică "de război" două spade încrucişate, lungi de câte 16 mm, din argint;
Art.4 lit.c)

bareta primeşte pe panglica specifică "de război" două spade încrucişate, cu vârfurile în sus, lungi de 16 mm, din argint;

Autor: dep. Radu Ciuceanu
Pentru o descriere completă a baretei "de război" a Ordinului "Virtutea Militară" în grad de Cavaler.

46. 
Art.6 lit.a)

însemnul primeşte, între braţele crucii, două spade încrucişate, lungi de 45 mm;
Art.6 lit.a)

însemnul primeşte, între braţele crucii, două spade încrucişate, cu vârfurile în sus, lungi de 45 mm, din argint aurit;

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o descriere completă a însemnului Ordinului "Virtutea Militară" în grad de Ofiţer.

47. 
Art.6 lit.c)

bareta primeşte pe panglica specifică "de război", sub rozetă, două spade încrucişate din argint aurit, lungi de 16 mm, cu vârfurile în sus; 
Art.6 lit.c)

bareta primeşte pe panglica specifică "de război", sub rozetă, două spade încrucişate, cu vârfurile în sus, lungi de 16 mm, din argint aurit;

Autor: dep. Gheorghe Firczak
Pentru o descriere completă a baretei Ordinului "Virtutea Militară" în grad de Ofiţer.

48. 
Art.7 alin. (5)

Panglica este lată de 45 mm şi are lungimea egală cu circumferinţa gâtului; benzile albastru deschis au lăţimea de 4,5 mm şi sunt plasate la 2,5 mm de margini fiind mărginite spre interior de un fir argintiu de 1 mm.


Art.7 alin. (5)

Panglica este lată de 45 mm şi are lungimea reglabilă pentru a fi adaptată la circumferinţa gâtului; benzile albastru deschis au lăţimea de 4,5 mm şi sunt plasate la 2,5 mm de margini fiind mărginite spre interior de un fir argintiu de 1 mm.

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o formulare corectă.

49. 
Art.7 alin. (6)

Bareta este lungă de 24 mm şi înaltă de 10 mm, având culorile de bază ale panglicii reduse la 50%, iar pe centrul baretei este prins un disc din argint cu diametrul de 5 mm.
Art.7 alin. (6)

Bareta se prezintă sub forma unei panglici dreptunghiulare din rips, aplicată pe un suport metalic, lungă de 24 mm şi lată de 10 mm şi având dimensiunile culorilor de bază ale panglicii reduse la 50%. Pe centrul baretei este prins un disc din argint cu diametrul de 5 mm. Pe spate are un sistem de prindere.

Autor: Comisia specială pentru elaborarea propunerilor legislative privind sistemul naţional de decoraţii al României


S-a reformulat conţinutul alineatului.

50. 
Art.8 lit.a)

însemnul primeşte, între braţele crucii, două spade încrucişate, lungi de câte 56 mm;
Art.8 lit.a)

însemnul primeşte, între braţele crucii, două spade încrucişate, cu vârfurile în sus, lungi de 56 mm, din argint aurit;

Autor: dep. Dorel Bahrin


Pentru o descriere completă a însemnului Ordinului "Virtutea Militară" în grad de Comandor.

51. 
Art.8 lit.c)

bareta primeşte, pe panglica specifică "de război", sub disc, două spade încrucişate din argint aurit, lungi de câte 18 mm, cu vârfurile în sus; 
Art.8 lit.c)

bareta primeşte, pe panglica specifică "de război", sub disc, două spade încrucişate, cu vârfurile în sus, lungi de  18 mm din argint aurit;

Autor: dep. Ioan Onisei


Pentru o descriere completă a baretei Ordinului "Virtutea Militară" în grad de Comandor.

52. 
Art. 10 alin. (3)

Rozeta este o panglică din rips argintiu, lată de 16 mm şi înaltă de 6 mm peste care se aplică rozeta gradului de Ofiţer.
Art. 10 alin. (3)

Rozeta se prezintă sub forma unei panglici dreptunghiulare din rips argintiu,  lungă de 16 mm şi lată de 6 mm, peste care se aplică rozeta gradului de Ofiţer. Pe spate are un sistem de prindere.

Autor: dep. Dorel Bahrin


S-a reformulat conţinutul alineatului.

53. 
Art. 11 alin. (1)

Placa însemnului "de pace" a gradului de Mare Ofiţer este o stea bombată cu 8 grupe de raze, confecţionată din argint cu titlul de 9250/00 şi are un diametru de 75 mm; în centru este un medalion emailat albastru, cu diametrul de 33 mm, pe care este aplicat vulturul cruciat din argint aurit, înalt de 30 mm cu spada şi sceptrul în gheare şi cu armele ţării pe piept.


Art. 11 alin. (1)

Placa însemnului "de pace" a gradului de Mare Ofiţer este o stea bombată cu 8 grupe de raze, confecţionată din argint cu titlul de 9250/00 şi are un diametru de 75 mm; în centru este un medalion emailat alb, cu diametrul de 33 mm, pe care este aplicată o acvilă din argint aurit, înaltă de 30 mm, ţinând în cioc o cruce ortodoxă, cu spada şi buzduganul în gheare şi cu armele ţării pe piept. Pe spate are un sistem de prindere.

Autor: dep. Dorel Bahrin
Pentru o formulare corectă în conformitate cu HG  nr. 412/1993.

54. 
Art.11 alin. (2)

Medalionul este înconjurat de un inel emailat albastru, lat de 10 mm pe care, la partea superioară, este scris cu litere albe, înalte de 5 mm, "VIRTUTEA MILITARĂ" iar la partea inferioară sunt trei steluţe. Pe reversul plăcii este agrafa de prindere şi un medalion pe care este scris numele firmei producătoare. 
Art.11 alin. (2)

Medalionul este înconjurat de un inel emailat albastru, lat de 10 mm pe care, la partea superioară, este scris cu litere albe, înalte de 5 mm, "VIRTUTEA MILITARĂ" .

Partea inferioară a inelului are următoarele caracteristici:

a) pentru militari, este aplicată o semicunună din frunze de laur, emailată verde închis, având o lăţime de 5 mm;

b) pentru civili, sunt aplicate 3 steluţe.

Autor: dep. Ioan Onisei
Alineatul a fost reformulat pentru o redactare corectă a conţinutului articolului înglobând şi art.11 alin. (3).

55. 
Art.11 alin. (3)

Pentru militari, pe partea inferioară a inelului medalionului, este aplicată o semicunună din frunze de laur, emailată verde închis, având o lăţime de 5 mm.
S-a eliminat.

Autor: Comisia specială pentru elaborarea propunerilor legislative privind sistemul naţional de decoraţii al României
A fost înglobat în art.11 alin. (2).

56. 
Art.12 lit.b)

bareta din panglica specifică "de război", primeşte sub romb, două spade încrucişate, din argint aurit, lungi de 18 mm;
Art.12 lit.b)

bareta din panglica specifică "de război", primeşte sub romb, două spade încrucişate, cu vârfurile în sus, lungi de 18 mm, din argint aurit;

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o descriere completă a baretei "de război" a Ordinului "Virtutea Militară" în grad de Mare Ofiţer.

57. 
Art.13

Placa însemnului "de război" al Gradului de Mare Ofiţer, primeşte două spade încrucişate, aurite, lungi de câte 82 mm, sub medalionul central.
Art.13

Placa însemnului "de război" al Gradului de Mare Ofiţer, primeşte sub medalionul central, două spade încrucişate, cu vârfurile în sus, lungi de 82 mm, aurite. 

Autor: dep. Dorel Bahrin
Pentru o descriere completă a plăcii "de război" a Ordinului "Virtutea Militară" în grad de Mare Ofiţer.

58. 
Art.20 alin. (3)

Acordarea directă a gradelor superioare la prima promoţie se face ca urmare a unei însumări de merite deosebite.
Art.20 alin. (3)

Conferirea directă a gradelor superioare la prima promoţie se face ca urmare a unei însumări de merite deosebite, care ar fi putut conduce la acordarea de grade succesive.

Autor: dep. Dorel Bahrin
Pentru o redactare corectă a conţinutului alineatului.

59. 
Art.24

(1) Ordinul “Virtutea Militară” cu însemn “de pace” recompensează serviciile deosebite aduse statului român în toate domeniile apărării, ordinii publice şi siguranţei naţionale care aparţin de forţele terestre, de către unităţile militare, ofiţeri şi de personalul civil cu studii superioare. 

Prin servicii deosebite în sensul prezentului regulament, se înţeleg:

a) rezultate remarcabile în activitatea de concepţie, organizare şi coordonare a apărării, ordinii publice şi siguranţei naţionale;

b) contribuţii meritorii la dezvoltarea colaborării dintre România şi alte state sau organizaţii internaţionale, pe domenii de activitate specifice ministerelor şi instituţiilor centrale autonome, cu atribuţii în domeniile apărării, ordinii publice şi siguranţei naţionale;

c) merite deosebite în activitatea de cercetare ştiinţifică în domeniile apărării, ordinii publice şi siguranţei naţionale;

d) fapte sau rezultate deosebite obţinute de către  unităţile militare propuse pentru decorare.

(2) Ordinul “Virtutea Militară cu însemn “de război” se acordă pentru fapte de arme deosebite şi pentru acte de eroism în timp de război sau pentru acţiuni de luptă, desfăşurate sub egida unor organisme internaţionale. 


Art.24

(1) Ordinul “Virtutea Militară” cu însemn “de pace” recompensează serviciile deosebite aduse statului român în toate domeniile apărării, ordinii publice şi siguranţei naţionale care aparţin de forţele terestre, inclusiv apărarea antiaeriană şi radiolocaţia, de către unităţile militare, ofiţeri şi de personalul civil cu studii superioare. 

(2) Prin servicii deosebite în sensul prezentului regulament, se înţeleg:

a) rezultate remarcabile în activitatea de concepţie, organizare şi coordonare a apărării, ordinii publice şi siguranţei naţionale;

b) contribuţii meritorii la dezvoltarea colaborării dintre România şi alte state sau organizaţii internaţionale, pe domenii de activitate specifice ministerelor şi instituţiilor centrale autonome, cu atribuţii în domeniile apărării, ordinii publice şi siguranţei naţionale;

c) merite deosebite în activitatea de cercetare ştiinţifică în domeniile apărării, ordinii publice şi siguranţei naţionale;

d) fapte sau rezultate deosebite obţinute de către  unităţile militare propuse pentru decorare.

(3) Ordinul “Virtutea Militară cu însemn “de război” se acordă pentru fapte de arme deosebite şi pentru acte de eroism în timp de război sau pentru acţiuni de luptă, de succes, desfăşurate sub egida unor organisme internaţionale. 

Autor: dep. Dorel Bahrin


S-a restructurat şi completat conţinutul art.24.

60. 
Art.25
Ministerele, instituţiile centrale autonome ale statului cu responsabilităţi în domeniile apărării, ordinii publice şi siguranţei naţionale care ţin de forţele de uscat, vor elabora în baza art.24 din prezentul regulament, instrucţiuni specifice domeniului lor de activitate, privind condiţiile în care se conferă Ordinul "Virtutea Militară".
Art.25
Ministerele, instituţiile centrale autonome cu responsabilităţi în domeniile apărării, ordinii publice şi siguranţei naţionale care aparţin de forţele terestre, inclusiv apărarea antiaeriană şi radiolocaţia, vor elabora în baza art.24 din prezentul regulament, reglementări specifice domeniului lor de activitate, în care se vor detalia condiţiile în care se conferă Ordinul "Virtutea Militară".

Autor: dep. Gheorghe Firczak
Pentru o redactare completă a articolului.

Regulament privind descrierea şi acordarea  Medaliei "Virtutea Militară" - Anexa nr. 2

61. 
Art.2 alin. (2)

Depăşirea numărului pentru clasa I constituie o încălcare a prezentului regulament.

 
Art.2 alin. (2)

Depăşirea numărului pentru clasa I constituie o încălcare a prezentului regulament. Decoraţiile conferite peste numărul limită, sunt nule de drept, iar însemnele vor fi restituite.

Autor: dep. Dorel Bahrin
În conformitate cu OUG nr.104/2000.

62. 
Art.3 alin. (3)

Pe revers, marginal este ştanţată o cunună deschisă din frunze de laur şi măslin iar central este scris, în relief, cu cifre şi litere înalte de 3 mm "1872/ VIRTUTEA/ MILITARĂ/2000".
Art.3 alin. (3)

Pe revers, marginal, este ştanţată o cunună deschisă din frunze de laur şi măslin. Central sunt scrise, în relief, cu cifre şi litere înalte de 3 mm, anii şi denumirea "1872/VIRTUTEA/MILITARA/2000", reprezentând date istorice privind Medalia "Virtutea Militară" cu însemn "de pace".

Autor: dep. Dorel Bahrin


Pentru a preciza semnificaţia istorică a datelor înscrise pe însemnul "de pace" al Medaliei "Virtutea Militară".

63. 
Art.3 alin. (7)

Bareta este din rips, pusă pe un suport metalic având culorile de bază ale panglicii reduse la 50%; bareta este lungă de 18 mm şi înaltă de 10 mm şi are pe spate un sistem de prindere.
Art.3 alin. (7)

Bareta se prezintă sub forma unei panglici dreptunghiulare din rips, aplicată pe un suport metalic, lungă de 18 mm şi lată de 10 mm, având dimensiunile culorilor de bază ale panglicii reduse la 50%. Pe spate are un sistem de prindere.

Autor: dep. Dorel Bahrin


Alineatul a fost reformulat.

64. 
Art.5

Medalia "Virtutea Militară" cu însemn "de război" are două clase care în ordine crescătoare, sunt::

· clasa a II-a;

· clasa I.


Art.5

Medalia "Virtutea Militară" cu însemn "de război" cuprinde 2 clase. Acestea sunt, în ordine crescătoare următoarele:

a) clasa a II-a;

b) clasa I.

Autor: dep. Dorel Bahrin 
Pentru o redactare corectă.

65. 
Art.6 alin. (3)

Pe revers, medalionul are inscripţia, în relief: "1880/VIRTUTEA/MILITARĂ/2000" şi poansonat titlul metalului  din care este confecţionat.
Art.6 alin. (3)

Pe revers, medalionul are scrise în relief, anii şi  denumirea "1880/VIRTUTEA/MILITARA/2000", reprezentând date istorice privind Medalia "Virtutea Militară" cu însemn "de război" şi poansonat titlul metalului din care este confecţionat.

Autor: dep. Dorel Bahrin
Pentru a preciza semnificaţia istorică a datelor înscrise pe însemnul "de război" al Medaliei "Virtutea Militară".

66. 
Art.6 alin. (6)

Bareta este din rips pus pe un suport metalic, având culorile de bază ale panglicii reduse la 50%; bareta este lungă de 20 mm, înaltă de 10 mm şi are pe spate un sistem de prindere. Peste baretă sunt aplicate două spade încrucişate, lungi de 15 mm, confecţionate din materialul corespunzător clasei. 
Art.6 alin. (6)

Bareta se prezintă sub forma unei panglici dreptunghiulare din rips, aplicată pe un suport metalic, lungă de 20 mm şi lată de 10 mm având dimensiunile culorilor de bază ale panglicii reduse la 50%. Peste panglica baretei sunt aplicate două spade încrucişate, lungi de 15 mm, cu vârfurile în sus, confecţionate din materialul corespunzător clasei. pe spate are un sistem de prindere. 

Autor: dep. Dorel Bahrin
Alineatul a fost reformulat.

67. 
Art.6 alin. (7)

Rozeta are forma unui triunghi echilateral cu laturile de 14 mm, din rips roşu-vişiniu, având pe latura stângă un fir aurit,lat de 1 mm şi o bordură albastru deschis lată de 1 mm. Rozeta are pe spate un sistem de prindere.
Art.6 alin. (7)

Rozeta se prezintă sub forma unui triunghi echilateral, din rips roşu-vişiniu, aplicată pe un suport metalic, cu laturile de 14 mm, având pe latura stângă un fir aurit, lat de 1 mm şi pe  latura dreaptă o bordură albastră lată de 1 mm. Pe spate are un sistem de prindere.

Autor: Comisia specială pentru elaborarea propunerilor legislative privind sistemul naţional de decoraţii al României
Alineatul a fost reformulat.

68. 
Art.12 alin. (2)

Acordarea directă a claselor superioare la prima promoţie se poate face ca urmare a unor însumări de merite deosebite.
Art.12 alin. (2)
Conferirea directă a claselor superioare la prima promoţie se poate face ca urmare a unor însumări de merite deosebite
care ar fi putut conduce la acordarea de grade succesive.

Autor: dep. Gheorghe Firczak
Pentru o redactare corectă a conţinutului alineatului.



69. 
Art.13

Pentru merite cu totul deosebite, termenul de 4 ani, ca şi vechimea maximă în clasă, prevăzute la art. 12 (1)  pot fi reduse cu maxim o treime.
Art.13

Pentru merite cu totul deosebite, termenul de 4 ani, ca şi vechimea maximă în clasă, prevăzute la art.11 alin. (2) şi la art.12 alin. (1) pot fi reduse cu maximum o treime.

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o redactare corectă.

70. 
Art.15 alin. (1)

Medalia “Virtutea Militară” cu însemn “de pace” este o distincţie care răsplăteşte rezultatele remarcabile în exercitarea atribuţiilor şi îndeplinirea misiunilor încredinţate de către maiştri militari, subofiţeri, militari în termen şi  militari angajaţi şi personalului civil fără studii superioare din ministere şi instituţiile centrale autonome ale statului,  specializate în domeniile apărării, ordinii publice şi siguranţei naţionale care aparţin de forţele terestre. 


Art.15 alin. (1)

Medalia “Virtutea Militară” cu însemn “de pace” recompensează rezultatele remarcabile obţinute în exercitarea atribuţiilor şi îndeplinirea misiunilor încredinţate de către maiştri militari, subofiţeri, militari în termen, militari angajaţi şi personalului civil fără studii superioare din ministere şi instituţiile centrale autonome, în toate domeniile apărării, ordinii publice şi siguranţei naţionale care aparţin de forţele terestre, incluciv apărarea antiaeriană şi radiolocaţia. 

Autor: dep. Radu Ciuceanu
Pentru o redactare corectă.

71. 
Art.15 alin. (2)

Medalia “Virtutea Militară” cu însemn “de război” se acordă maiştrilor militari, subofiţerilor, militarilor şi personalului civil, pentru fapte de arme deosebite şi pentru acte de eroism săvârşite în timp de război, sau pentru acţiuni de luptă, de succes, desfăşurate sub egida unor organisme internaţionale.


Art.15 alin. (2)
Medalia “Virtutea Militară” cu însemn “de război” se acordă maiştrilor militari, subofiţerilor, militarilor şi personalului civil, pentru fapte de arme deosebite şi pentru acte de eroism săvârşite în timp de război, sau pentru acţiuni de luptă, de succes, desfăşurate sub egida unor organisme internaţionale.

Autor: Comisia specială pentru elaborarea propunerilor legislative privind sistemul naţional de decoraţii al României
Pentru o redactare corectă.

72. 
Art.16

Ministerele, instituţiile centrale autonome ale statului cu responabilităţi în domeniile apărării, ordinii publice şi siguranţei naţionale care aparţin de forţele terestre, vor elabora în baza art.15 din prezentul regulament, instrucţiuni specifice domeniului lor de activitate, privind condiţiile în care se conferă Medalia "Virtutea Militară". 


Art.16

Ministerele şi instituţiile centrale autonome cu responabilităţi în domeniile apărării, ordinii publice şi siguranţei naţionale care aparţin de forţele terestre, inclusiv apărarea antiaeriană şi radiolocaţia, vor elabora în baza art.15 din prezentul regulament, reglementări specifice domeniului lor de activitate, în care se vor detalia condiţiile în care se conferă Medalia "Virtutea Militară". 

Autor: dep. Gheorghe Firczak


Pentru o redactare completă.

73. 
- Anexă nenominalizată şi fără titlu
Anexa 3. Modelul desenat al Ordinului "Virtutea Militară".

Autor: Guvernul României 


În conformitate cu Legea nr. 24/2000.

Necesitatea ca modelul desenat să poarte numărul unei anexe şi o denumire.

74. 
- Anexă nenominalizată şi fără titlu
Anexa 4. Modelul desenat al Medaliei "Virtutea Militară".

Autor: Guvernul României


În conformitate cu Legea nr. 24/2000.

Necesitatea ca modelul desenat să poarte numărul unei anexe şi o denumire.

II. Amendamente respinse (observaţii şi propuneri)

Nr.

crt.
Text iniţial
Amendamentul propus şi autorul

acestuia
Motivare

0
1
2
3

1



Amenadament general

Cifrele care figurează în regulament şi pe însemne, care marchează unele evenimente istorice, să fie descrise în regulamente, prin introducerea unor articole speciale.

Autor: dep. Dorel Bahrin
Nu se justifică.


Comisia a propus aprobarea proiectului cu unanimitate de voturi.


Preşedinte,




Deputat Dorel Bahrin

